Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 271

3. A vizsga értékelése A kreatív zenei gyakorlat vizsga értékelésének általános szempontjai – gyakorlatsor esetén: az elemek ismerete, pontos végrehajtása; – etűd esetén: a kompozíció íve, megformálása, az együttműködés minősége; – hangszerhasználat esetén: pontosság, kreativitás, kooperáció; – éneklés esetén: tiszta intonáció, stílushű előadásmód, szövegérthetőség, prozódiai pontosság (dallamimprovizáció). 2006/62/II. szám A BESZÉDTECHNIKA TANTÁRGY CÉLJA, FELADATA, SZAKMAI KÖVETELMÉNYEI A tantárgy tanításának a célja, hogy megismertesse a tanulókkal a beszéd elméleti alapjait, a magyar nyelv hangzásának követelményeit. A technikai és kommunikációs gyakorlatok segítségével alakítson ki tiszta, érthető és élvezhető beszédállapotot. Beszédhallásuk és -elemző képességük fejlesztésével tegye alkalmassá a tanulókat szóbeli kifejezőképességük fejlesztésére és az elért beszédállapot megőrzésére. Produkciós helyzetben a tanulók a beszédet célszerűen és magas színvonalon használják. Követelmények az alapfok évfolyamainak elvégzése után A tanuló legyen képes – a beszédfolyamat részeinek és egészének tudatos irányítására, – a helyes színpadi beszédre dramatikus és színpadi munkájában egyaránt, – versek, prózai anyagok, szöveges színpadi feladatok igényes, színvonalas megoldására. Ismerje – a lazító és a koncentrációs gyakorlatokat, – a szöveg nélküli és a szöveges légző-, hang- és artikulációs gyakorlatokat, – a fejlesztő és a szinten tartó beszédgyakorlatokat, – a hangsúlyszabályokat, – a hanglejtés változatait. Követelmények a továbbképző évfolyamainak elvégzése után A tanuló legyen képes (az előbbieken kívül) – a helyes színpadi beszédre bármilyen szerephelyzetben, – szöveges feladatainak elmondására jó technikával, sokszínű kifejezőeszközökkel, – mondanivalójának célszerű és élvezhető elmondására. Ismerje (az előbbieken kívül) – a korrekciós beszédgyakorlatokat, – a hangerő, a hangszín, a hangmagasság és a beszédtempó váltásait, – a gyakori beszédhibákat és a beszéd ritmusának zavarait, – a főbb dialektusokat, – a kifejezés nem szóbeli eszközeit, – a mondanivaló tagolásának lehetőségeit és eszközeit (szünet, váltás, hangsúly, hangszín). A BESZÉDTECHNIKA TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes